|  |  |
| --- | --- |
| Βερανζέρου 13, ΤΚ. 10677 Αθήνα τηλ.: 2103648337 Web: www.instdrg.gr e-mail: contact@instdrg.gr | Αθήνα, 01/02/2023Αριθμ. Πρωτ. 52 |
| ΑΔΑΜ 23PROC012064751CPVS 72224000-1 |  |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Για σύναψη σύμβασης παροχής ανεξαρτήτων υπηρεσιών**

**συμβούλου υποστήριξης ευρωπαϊκών προγραμμάτων της εταιρείας με την επωνυμία «ΚΕΝΤΡΟ ΤΕΚΜΗΡΙΩΣΗΣ ΚΑΙ**

**ΚΟΣΤΟΛΟΓΗΣΗΣ ΝΟΣΟΚΟΜΕΙΑΚΩΝ ΥΠΗΡΕΣΙΩΝ ΑΕ»**

**(ΚΕΤΕΚΝΥ ΑΕ)**

# ΓΕΝΙΚΑ

Το **Κέντρο Τεκμηρίωσης και Κοστολόγησης Νοσοκομειακών Υπηρεσιών** (KETEKNY) – Ελληνικό Ινστιτούτο DRG, είναι ανώνυμη εταιρεία μη κερδοσκοπικού χαρακτήρα, η οποία ιδρύθηκε με τις διατάξεις του Ν. 4286/2014, όπως τροποποιήθηκε και ισχύει. Κύριος σκοπός του KETEKNY είναι η ανάπτυξη ενός αντικειμενικού, δίκαιου και διαφανούς συστήματος κοστολόγησης και αποζημίωσης νοσοκομειακών υπηρεσιών που βασίζεται στις Διαγνωστικά Ομοιογενείς Ομάδες (Diagnosis Related Groups, DRG).

# ΑΝΤΙΚΕΙΜΕΝΟ

Το KETEKNY ενδιαφέρεται να συνάψει σύμβαση παροχής υπηρεσιών με **έναν/μία (1) σύμβουλο,** υποστήριξης ευρωπαϊκών προγραμμάτων, με κύριες αρμοδιότητες τις ακόλουθες:

1. Τεχνική και διαχειριστική υποστήριξη σχετικά με το σχεδιασμό, την ωρίμανση και την υλοποίηση έργων που υλοποιεί ή πρόκειται να υλοποιήσει το ΚΕΤΕΚΝΥ στο πλαίσιο διαφόρων Χρηματοδοτικών Εθνικών και Κοινοτικών Πλαισίων Στήριξης (ενδεικτικά ΤΑΜΕΙΟ ΑΝΑΚΑΜΨΗΣ, ΕΣΠΑ 2014-2020, ΕΣΠΑ 2021-2027, ΕΥΡΩΠΑΙΚΑ ΠΡΟΓΡΑΜΜΑΤΑ κλπ). Αναφέρονται ενδεικτικά αντικείμενα έργων: υπηρεσίες πληροφορικής, μελέτες σε θέματα υφιστάμενης κατάστασης, έργα κατάρτισης και πιστοποίησης, δράσεις δημοσιότητας κλπ
2. Εκπόνηση και αναμόρφωση Τεχνικών Δελτίων Έργων, μελέτη και σύνταξη τευχών δημοπράτησης έργων, σύνταξη τεχνικών μελετών έργων παροχής υπηρεσιών και μελετών σκοπιμότητας, μελέτη και σύνταξη εντύπων ανάλυσης κόστους των έργων
3. Υποστήριξη στην υλοποίηση των συμβατικών υποχρεώσεων του ΚΕΤΕΚΝΥ απέναντι στις Διαχειριστικές Αρχές των ενταγμένων έργων όπως εκπόνηση αναφορών προόδου, τεχνικών δελτίων έργων μέσω ΟΠΣ, διαχείριση κινδύνων και αλλαγών που δύνανται να επηρεάσουν τη εκτέλεση του έργου, εκπόνηση τροποποιήσεων έργων κλπ
4. Υποστήριξη στη διενέργεια διαγωνισμών και στη σύναψη δημοσίων συμβάσεων με βάση τον Ν 4412/16 και τις τροποποιήσεις αυτού όπως ισχύουν με τη χρήση του συστήματος ΕΣΗΔΗΣ, ΚΗΜΔΗΣ κλπ
5. Υποστήριξη στην εφαρμογή διαδικασιών διαχείρισης έργων, νομοθετικών και κανονιστικών διατάξεων που αφορούν την υλοποίηση των έργων
6. Οργάνωση και σχεδιασμό υλοποίησης των ενταγμένων έργων
7. Παρακολούθηση του φυσικού και οικονομικού αντικειμένου των ενταγμένων έργων

Για το λόγο αυτό

**ΚΑΛΟΥΜΕ**

Όποιον έχει τα προσόντα της παρούσας και επιθυμεί να συμμετάσχει στη διαδικασία επιλογής για τη σύναψη σύμβασης παροχής ανεξαρτήτων υπηρεσιών συμβούλου υποστήριξης ευρωπαϊκών προγραμμάτων για το χρονικό διάστημα δώδεκα (12) μηνών με συνολική αμοιβή το ποσό των 18.000 ευρώ πλέον ΦΠΑ. Στο ποσό αυτό συμπεριλαμβάνονται οι κρατήσεις φόρων και τα τέλη που αναλογούν.

Ο ενδιαφερόμενος μπορεί να υποβάλει προσφορά και αναλυτικό βιογραφικό σύμφωνα με την παρούσα.

Η κατακύρωση της υπηρεσίας γίνεται αποκλειστικά και μόνο βάσει ποιοτικών κριτηρίων. Προσφορά που θα είναι αόριστη, ανεπίδεκτη εκτίμησης ή που θα παρουσιάζει ουσιώδεις αποκλίσεις από το περιγραφόμενο αντικείμενο και την προβλεπόμενη διάρκεια θα απορρίπτεται.

Ο ανάδοχος που θα επιλεγεί, υπογράφει σχετική σύμβαση με τον Διευθύνοντα Σύμβουλο και συνεργάζεται στην εκπλήρωση των καθηκόντων του με τον Πρόεδρο του Διοικητικού Συμβουλίου και τον Διευθύνοντα Σύμβουλο.

# ΠΡΟΣΟΝΤΑ

 **Ελάχιστα απαιτούμενα προσόντα :**

1. Πτυχίο Ανώτατης Εκπαίδευσης από Ελληνικό Εκπαιδευτικό Ίδρυμα (Α.Ε.Ι. – Α.Τ.Ε.Ι.) ή Πτυχίο ιδρύματος εξωτερικού με κατεύθυνση οικονομικές επιστήμες ή επιστήμες διοίκησης
2. Τουλάχιστον 10ετή επαγγελματική εμπειρία στην εκτέλεση, διαχείριση, συντονισμό, σχεδιασμό, έλεγχο δράσεων και ενεργειών στον τομέα της Διαχείρισης Συγχρηματοδοτούμενων Έργων εκ των οποίων τα 5 έτη να αφορούν σε διευθυντική θέση με αντικείμενο την παρακολούθηση και διαχείριση συγχρηματοδοτούμενων έργων
3. Ειδική εμπειρία στην υλοποίηση έργων πληροφορικής, κατάρτισης-εκπαίδευσης ενηλίκων, δράσεων δημοσιότητας με συμμετοχή σε τουλάχιστον 1 σχετικό έργο ανά κατηγορία όπως αναφέρονται παραπάνω
4. Γνώση διαδικασιών δημοπράτησης και συμβασιοποίησης δημοσίων συμβάσεων με συμμετοχή σε τουλάχιστον 1 σχετικό έργο Τεχνικού Συμβούλου
5. Μεταπτυχιακό τίτλο σπουδών με κατεύθυνση οικονομικές επιστήμες ή επιστήμες διοίκησης
6. Άριστη γνώση της αγγλικής γλώσσας

# ΣΗΜΕΙΩΣΗ: Τα ελάχιστα απαιτούμενα προσόντα αποτελούν τις ελάχιστες απαιτήσεις συμμετοχής στην παρούσα πρόσκληση και στην περίπτωση που ο ενδιαφερόμενος δεν τα διαθέτει, η πρόταση του αποκλείεται από την μετέπειτα διαδικασία αξιολόγησης και δεν βαθμολογείται.

# ΑΞΙΟΛΟΓΗΣΗ ΑΙΤΗΣΕΩΝ-ΠΡΟΣΦΟΡΩΝ

Η παραλαβή και αξιολόγηση των προσφορών θα γίνει από την Επιτροπή Αξιολόγησης .

Η ανάθεση της Σύμβασης πραγματοποιείται αποκλειστικά και μόνο βάσει των κάτωθι ποιοτικών κριτηρίων:

|  |  |  |
| --- | --- | --- |
| ΚΡΙΤΗΡΙΟ  | ΠΕΡΙΓΡΑΦΗ | ΣΥΝΤΕΛΕΣΤΗΣ ΒΑΡΥΤΗΤΑΣ |
| 1 | ΟΛΟΚΛΗΡΩΜΕΝΗ ΑΝΤΙΛΗΨΗ ΤΟΥ ΥΠΟΨΗΦΙΟΥ ΓΙΑ ΤΟ ΕΡΓΟ & ΠΡΟΫΠΟΘΕΣΕΙΣ ΓΙΑ ΤΗΝ ΕΠΙΤΥΧΙΑ ΤΟΥ ΕΡΓΟΥ ΤΟΥ ΣΥΜΒΟΥΛΟΥ | 30% |
| 2 | ΜΕΘΟΔΟΛΟΓΙΑ ΓΙΑ ΤΗΝ ΥΛΟΠΟΙΗΣΗ ΤΟΥ ΕΡΓΟΥ ΜΕ1. ΑΝΑΛΥΣΗ ΥΠΗΡΕΣΙΩΝ ΣΤΗ ΦΑΣΗ ΣΧΕΔΙΑΣΜΟΥ ΝΕΩΝ ΕΡΓΩΝ
2. ΑΝΑΛΥΣΗ ΥΠΗΡΕΣΙΩΝ ΓΙΑ ΤΑ ΕΡΓΑ ΠΟΥ ΒΡΙΣΚΟΝΤΑΙ ΣΤΗ ΦΑΣΗ ΥΛΟΠΟΙΗΣΗΣ
3. ΣΥΝΤΑΞΗ ΤΕΥΧΩΝ ΔΙΑΚΗΡΥΞΗΣ & ΔΙΕΝΕΡΓΕΙΑ ΔΙΑΓΩΝΙΣΜΩΝ
 | 50% |
| 3 | ΠΡΟΣΘΕΤΕΣ ΣΧΕΤΙΚΕΣ ΜΕ ΤΟ ΕΡΓΟ ΥΠΗΡΕΣΙΕΣ ΤΟΥ ΑΝΑΔΟΧΟΥ | 20% |
| ΣΥΝΟΛΟ |  | 100% |

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 120 βαθμούς όταν υπερκαλύπτονται οι απαιτήσεις του συγκεκριμένου κριτηρίου**.**

Η επικρατέστερη προσφορά είναι αυτή που συγκεντρώνει την μεγαλύτερη συνολική τιμή.

**ΤΟΠΟΣ ΠΑΡΟΧΗΣ ΥΠΗΡΕΣΙΩΝ**

Η παροχή των ως άνω υπηρεσιών θα εκτελείται στα γραφεία του KETEKNΥ με φυσική παρουσία σε εβδομαδιαία βάση και εξ αποστάσεως, όποτε παραστεί ανάγκη.

**ΠΑΡΑΔΟΤΕΑ**

Τα έντυπα που προβλέπονται για κάθε στάδιο υλοποίησης των έργων.

# ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ

O ενδιαφερόμενος καλείται να υποβάλεi την προσφορά του, **αποκλειστικά**,με ηλεκτρονικό τρόπο, στη διεύθυνση hr@instdrg.gr, **μέχρι την 06/02/2023 και ώρα 17:00.**

Η ανάθεση των υπηρεσιών θα γίνει με απόφαση του Διευθύνοντος Συμβούλου του ΚΕΤΕΚΝΥ ΑΕ , σύμφωνα με εξουσιοδότηση που του έχει δώσει το ΔΣ, ύστερα από την αξιολόγηση και βαθμολόγηση των προσφορών. Ο υποψήφιος που θα επιλεγεί, θα κληθεί να υπογράψει σχετική σύμβαση και να προσκομίσει αποδεικτικά της εμπειρίας και αντίγραφα των πτυχίων του.

Στο ηλεκτρονικό μήνυμα θα πρέπει να αναγράφεται η φράση «Συμμετοχή στην πρόσκληση εκδήλωσης ενδιαφέροντος για τη σύναψη συμβάσεως παροχής υπηρεσιών συμβούλου υποστήριξης ευρωπαϊκών προγραμμάτων στην εταιρεία με την επωνυμία «ΚΕΝΤΡΟ ΤΕΚΜΗΡΙΩΣΗΣ ΚΑΙ ΚΟΣΤΟΛΟΓΗΣΗΣ ΝΟΣΟΚΟΜΕΙΑΚΩΝ ΥΠΗΡΕΣΙΩΝ ΑΕ» (ΚΕΤΕΚΝΥ ΑΕ)

Το μήνυμα θα πρέπει να περιλαμβάνει:

1. Αίτηση-προσφορά για το έργο ενδιαφέροντος, σύμφωνα με την παρούσα
2. Βιογραφικό σημείωμα

3) Υπεύθυνη Δήλωση (της παρ. 4 του Άρθρου 8 του Ν. 1599/1986 όπως ισχύει) για την οποία δεν απαιτείται θεώρηση γνησίου υπογραφής, στην οποία θα αναγράφονται τα στοιχεία της Πρόσκλησης και θα δηλώνεται ότι ο προσφέρων:

α. Δεν έχει σε βάρος του τελεσίδικη καταδικαστική απόφαση για έναν από τους λόγους που ορίζονται στην παρ. 1 του άρθρου 73 του Ν. 4412/2016, όπως ισχύει,

β. Δεν τελεί σε πτώχευση ούτε σε διαδικασία κήρυξης πτώχευσης κ.λ.π,

γ. Είναι φορολογικά και ασφαλιστικά ενήμερος ως προς τις υποχρεώσεις του,

δ. Αναλαμβάνει την υποχρέωση για την έγκαιρη και προσήκουσα προσκόμιση των δικαιολογητικών, από τα οποία θα προκύπτουν τα όσα αναφέρονται στην υπεύθυνη δήλωση, εφόσον αυτά ζητηθούν από το ΚΕΤΕΚΝΥ ΑΕ,

ε. Παραιτείται από κάθε δικαίωμα αποζημίωσής του που απορρέει από οποιαδήποτε απόφαση της Αναθέτουσας Αρχής, ιδίως λόγω αναβολής, ματαίωσης ή ακύρωσης της διαδικασίας ανάθεσης,

στ. Μελέτησε και αποδέχεται πλήρως και ανεπιφύλακτα τους όρους και τις προδιαγραφές της παρούσας και δεσμεύεται πως θα εκτελέσει τη σύμβαση σύμφωνα με αυτούς (τους όρους),

 ζ. Δεσμεύεται ότι καλύπτει πλήρως τους όρους και τις προδιαγραφές, όπως αναλύονται στην παρούσα πρόσκληση,

η. Συγκατατίθεται στην επεξεργασία των προσωπικών του δεδομένων για τον σκοπό του έργου που περιγράφεται στην παρούσα Πρόσκληση σύμφωνα με τον Ν. 4624/2019 (ΦΕΚ 137Α’/29-8-2019), όπως ισχύει,

θ. Συγκατατίθεται να γίνει επεξεργασία των προσωπικών του δεδομένων από το ΚΕΤΕΚΝΥ για τους σκοπούς της παρούσας,

ι. όλα τα υποβαλλόμενα στοιχεία είναι ακριβή και αληθή και αποδέχεται ανεπιφύλακτα τους όρους και προδιαγραφές της παρούσας Πρόσκλησης, χωρίς όρους ή αιρέσεις.

**ΑΠΟΦΑΣΗ ΑΝΑΘΕΣΗΣ –ΥΠΟΓΡΑΦΗ ΣΥΜΒΑΣΗΣ- ΤΜΗΜΑΤΙΚΕΣ ΠΛΗΡΩΜΕΣ**

1. Η ανάθεση θα γίνει με απόφαση του Διευθύνοντος Συμβούλου κατόπιν σχετικής εξουσιοδοτήσεως του από το ΔΣ στον ανάδοχο με τον υψηλότερη βαθμολογία, σύμφωνα με τα ανωτέρω. Ο ανάδοχος που θα προκύψει θα υπογράψει σχετική σύμβαση με το ΚΕΤΕΚΝΥ ΑΕ. Για την υπογραφή της σύμβασης, ο ανάδοχος θα πρέπει να υποβάλει στο ΚΕΤΕΚΝΥ ΑΕ τα απαραίτητα δικαιολογητικά σύμφωνα με τις απαιτήσεις του νόμου.

2. Η διάρκεια της σύμβασης ορίζεται από την ημερομηνία υπογραφής της σύμβασης και για δώδεκα(12) μήνες με συνολική αμοιβή το ποσό των 18.000 ευρώ πλέον Φ.Π.Α.

3. Η αμοιβή δύναται να κατατίθεται τμηματικά με την παράδοση μηνιαίων εκθέσεων πεπραγμένων.

4. Κατά την εκτέλεση της σύμβασης, ο ανάδοχος υποχρεούται να τηρεί τις υποχρεώσεις του που απορρέουν από το νόμο και τη σύμβαση.

5. Προϋπόθεση για την πραγματοποίηση της κάθε πληρωμής είναι να υποβληθούν τα απαραίτητα παραστατικά. Η πληρωμή θα γίνεται με τραπεζική κατάθεση, μετά την προσκόμιση των νόμιμων δικαιολογητικών που προβλέπονται από τον νόμο.

 6. Οι πληρωμές υπόκεινται σε παρακράτηση φόρου εισοδήματος και λοιπών κρατήσεων, όπως προβλέπει ο νόμος.

**Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ**

**ΠΑΝΤΕΛΗΣ ΜΕΣΣΑΡΟΠΟΥΛΟΣ**